AĠENDA

It-Tnejn, 18 ta' Marzu, 2019 fl-4:00 p.m.

MISTOQSIJIET GĦAL TWEĠIBIET ORALI

L-ONOR.

KAROL AQUILINA staqsa lill-

Ministru għall-Intern u Sigurtà Nazzjonali

Jista' l-Ministru jgħid, kemm-il rapport irċieva l-Korp tal-Pulizija dwar vandaliżmu fuq proprjetà pubblika u privata fil-lokalità ta' San Ġiljan sena b'sena mis-sena 2013 sad-data li tiġi mwieġba din il-mistoqsija parlamentari?

Jista' jgħid f'liema toroq f'San Ġiljan seħħew l-atti ta' vandaliżmu li ġew irrapurtati lill-Pulizija u jgħid ukoll jekk kienx hemm persuni li tressqu l-Qorti b'rabta ma' dawn il-każijiet?

L-ONOR.

KAROL AQUILINA staqsa lill-

Jista' l-Ministru jgħid kemm-il rapport irċieva l-Korp tal-Pulizija dwar vandaliżmu fuq proprjetà pubblika u privata fil-lokalità tal-Gżira, sena b'sena mis-sena 2013 sad-data li tiġi mwieġba din il-mistoqsija parlamentari?

Jista' jgħid f'liema toroq fil-Gżira seħħew l-atti ta' vandaliżmu li ġew irrapurtati lill-Pulizija u jgħid ukoll jekk kienx hemm persuni li tressqu l-Qorti b'rabta ma' dawn il-każijiet?

L-ONOR.

KAROL AQUILINA staqsa lill-

Jista' l-Ministru jgħid kemm-il rapport irċieva l-Korp tal-Pulizija dwar vandaliżmu fuq proprjetà pubblika u privata fil-lokalità ta' Pembroke, sena b'sena mis-sena 2013 sad-data li tiġi mwieġba din il-mistoqsija parlamentari?

Jista' jgħid f'liema toroq f'Pembroke seħħew l-atti ta' vandaliżmu li ġew irrapurtati lill-Pulizija u jgħid ukoll jekk kienx hemm persuni li tressqu l-Qorti b'rabta ma' dawn il-każijiet?

L-ONOR.

KAROL AQUILINA staqsa lill-

Jista' l-Ministru jgħid kemm-il rapport irċieva l-Korp tal-Pulizija dwar vandaliżmu fuq proprjetà pubblika u privata f'Baħar iċ-Ċagħaq fil-limiti tal-lokalità tan-Naxxar, sena b'sena mis-sena 2013 sad-data li tiġi mwieġba din il-mistoqsija parlamentari?

Jista' jgħid f'liema toroq f'Baħar iċ-Ċagħaq seħħew l-atti ta' vandaliżmu li ġew irrapurtati lill-Pulizija u jgħid ukoll jekk kienx hemm persuni li tressqu l-Qorti b'rabta ma' dawn il-każijiet?

L-ONOR.

KAROL AQUILINA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid f'liema stadju waslet it-talba tal-Kunsill Lokali ta' Tas-Sliema sabiex tiġi implimentata skema ta' ipparkjar kontrollat favur ir-residenti (Controlled Residents Parking Scheme) fil-lokalità ta' Tas-Sliema?

L-ONOR.

KAROL AQUILINA staqsa lill-

Jista' l-Ministru jgħid kemm-il persuna ġiet akkużata fil-Qorti li b'xi mezz ikkaġunat l-abort ta' mara tqila sena b'sena, mis-sena 2000 sad-data li tiġi mwieġba din il-mistoqsija parlamentari?

Jista' jagħti l-età, is-sess u n-nazzjonalità tal-persuni li ġew akkużati, kemm-il persuna nstabet ħatja u x'kienet il-piena li ngħatat mill-Qorti?

L-ONOR.

Jista' l-Ministru jinforma l-Kamra kemm ġew rappurtati delitti ġewwa l-Għassa ta' Wied il-Għajn tul is-sena 2018 u kemm minnhom kienu dawk ta' serq?

L-ONOR.

Jista' l-Ministru jinforma l-Kamra kemm ġew rappurtati delitti ġewwa l-Għassa tal-Birgu tul is-sena 2018 u kemm minnhom kienu dawk ta' serq?

L-ONOR.

Ministru għall-Ġustizzja, Kultura u Gvern Lokali

Jista' l-Ministru jinforma l-Kamra kemm ġew reġistrati arbitraġġi fiċ-Ċentru tal-Arbitraġġ tul is-sena 2018 u jista' jindika kemm kienu volontarji, kemm mandatorji u kemm internazzjonali?

L-ONOR.

Jista' l-Ministru jinforma l-Kamra kemm ġew deċiżi arbitraġġi fiċ-Ċentru tal-Arbitraġġ tul is-sena 2018 u jista' jindika kemm kienu volontarji, kemm mandatorji u kemm internazzjonali?

L-ONOR.

Jista' l-Ministru jinforma l-Kamra kemm kien hemm arbitraġġi pendenti fiċ-Ċentru tal-Arbitraġġ fl-aħħar tas-sena 2018 u jista' jindika kemm kienu volontarji, kemm mandatorji u kemm internazzjonali?

L-ONOR.

Jista' l-Ministru jinforma l-Kamra kemm kienet l-ispiża li tħallset mill-Qrati ta' Malta f'ikel u akkomodazzjoni ta' ġurati fis-sena 2018?

L-ONOR.

JASON AZZOPARDI staqsa lill-

Jista' l-Prim Ministru jelenka l-membri kollha, kemm uffiċjali pubbliċi u le, li akkumpanjawh u kienu parti mid-delegazzjoni fiż-żjara tiegħu fil-Ġappun fl-2018?

Jista' jagħti d-dati li dawn kienu fil-Ġappun?

L-ONOR.

JASON AZZOPARDI staqsa lill-

Ministru għall-Ekonomija, Investiment u Negozji Żgħar

Jista' l-Ministru jwieġeb il-mistoqsija parlamentari 8657 li oriġinarjament saret lill-Ministru għall-Finanzi u li issa ġiet riferuta lilu u ċjoè: Jista' l-Ministru jgħid kemm-il darba fl-aħħar sitt snin il-Bank of Valletta xtara/akkwista bonds fi ħruġ ta' bonds mill-privat f'Malta?

Jista' jagħti d-dettalji f'kull każ?

L-ONOR.

JASON AZZOPARDI staqsa lill-

Jista' l-Ministru jgħid kemm hemm, jekk hemm, Green Leaders fid-Dipartimenti u entitajiet li jaqgħu taħtu?

L-ONOR.

JASON AZZOPARDI staqsa lill-

L-ONOR.

JASON AZZOPARDI staqsa lill-

Ministru għall-Edukazzjoni u Xogħol

L-ONOR.

JASON AZZOPARDI staqsa lill-

Ministru għall-Enerġija u Immaniġġar tal-Ilma

L-ONOR.

CLAUDETTE BUTTIGIEG staqsiet lill-

Ministru għall-Affarijiet Ewropej u Ugwaljanza

Tista' l-Ministru twieġeb il-mistoqsija parlamentari 9100 u ċjoè: B'referenza għall-mistoqsija parlamentari 8843, tista' l-Ministru tgħid kemm kien hemm nisa minn skala 1 sa skala 5 fl-istess Ministeru u fis-servizz pubbliku kollu fl-2012?

Tista' l-Ministru tgħid ukoll jekk f'dan is-settur hemmx miri għall-Horizon 2020 u jekk iva, kemm huma dawn il-miri u jekk humiex se jintlaħqu?

Tista' tgħid jekk il-persentaġġ indikat minnha huwiex parti mill-miri tal-Horizon 2020 u jekk dawn il-persentaġġi humiex il-miri tal-Gvern kollu?

L-ONOR.

CLAUDETTE BUTTIGIEG staqsiet lill-

Ministru għall-Finanzi

Jista' l-Ministru jwieġeb il-mistoqsija parlamentari 9101 u ċjoè: B'referenza għall-mistoqsija parlamentari 8844, jista' l-Ministru jgħid kemm kien hemm nisa minn skala 1 sa skala 5 fl-istess Ministeru u fis-servizz pubbliku kollu fl-2012?

Jista' l-Ministru jgħid ukoll jekk f'dan is-settur hemmx miri għall-Horizon 2020 u jekk iva, kemm huma dawn il-miri u jekk humiex se jintlaħqu?

L-ONOR.

CHRIS SAID staqsa lill-

Ministru għal Għawdex

Tista' l-Ministru taġġorna lill-Kamra dwar il-proġett tal-Pjazza tas-Sannat?

Tista' l-Ministru tgħid jekk it-tenders ħarġux u ġewx awarded u meta hu ppjanat li jibda x-xogħol infrastrutturali fuq din il-pjazza?

Tista' tpoġġi kopja tal-pjanta fuq il-Mejda tal-Kamra kif ser tiġi din il-Pjazza?

L-ONOR.

CHRIS SAID staqsa lill-

Ministru għall-Ġustizzja, Kultura u Gvern Lokali

Peress li ħareġ it-tender għal Triq Masri ġewwa x-Xagħra Għawdex u anke ġie awarded, jista' l-Ministru jgħid x'inhi r-raġuni għalfejn f'din it-triq m'huwiex ser isir culvert li jilqa' l-ilma tax-xita?

Min ta l-opinjoni teknika u x'inhuma r-raġunijiet biex dan ma jsirx?

Jista' jgħid min ser jerfa' r-responsabbiltà għal dan in-nuqqas f'din it-triq?

L-ONOR.

CHRIS SAID staqsa lill-

Ministru għal Għawdex

Tista' l-Ministru taġġorna lill-Kamra dwar il-Master Plan tal-Pjazza tax-Xagħra peress li fil-laqgħat tal-kunsill qed jingħad li dan qed isir u jitmexxa mill-Ministeru għal Għawdex?

Tista' tagħti timeframes ta' x'inhu ppjanat li jsir fuq dan il-Master Plan u meta hu ppjanat li jitlesta?

L-ONOR.

CHRIS SAID staqsa lill-

Ministru għal Għawdex

B'referenza għar-risposta tagħha għall-mistoqsija parlamentari 8984, tista' l-Ministru tgħid għaliex il-policy dwar min għandu dritt għal free pass biex juża l-vapur tal-Gozo Channel mhijiex fuq il-website tal-istess kumpanija, meta sa ftit tas-snin ilu din kienet pubblikata fuq il-website?

X'inhu jżomm lill-Ministru milli tara li din il-policy tkun fuq il-website biex kulħadd ikollu aċċess għaliha?

L-ONOR.

CHRIS SAID staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid x'inhi r-raġuni li f'dawn l-aħħar ġranet kien hemm ħaddiema ta' Infrastructure Malta jieħdu surveys u jimmarkaw marki fit-triq, f'ċertu toroq ġewwa Għawdex?

L-ONOR.

CHRIS SAID staqsa lill-

Jista' l-Prim Ministru jgħid kemm hemm ħaddiema li huma impjegati ta' Identity Malta u qegħdin detailed f'Għawdex ma' dipartimenti jew entitajiet li jaqgħu taħt il-Ministeru għal Għawdex?

Dawn il-ħaddiema jaqgħu taħt il-collective agreement ta' Identity Malta jew taċ-Ċivil?

Jista' jgħid liema huma l-entitajiet jew dipartimenti f'Għawdex li jagħmlu xogħol għal Identity Malta iżda huma parti mill-Ministeru għal Għawdex?

L-ONOR.

CLAUDETTE BUTTIGIEG staqsiet lill-

Ministru għat-Turiżmu

Jista' l-Ministru jwieġeb il-mistoqsijiet parlamentari 9106, 8895 u 8772 u ċjoè: B'referenza għar-risposta għall-mistoqsija parlamentari 8566, jista' l-Ministru jagħti rendikont tas-safar għall-perjodu mill-2013 sal-2017 kif mitlub fil-mistoqsija oriġinali?

L-ONOR.

CLAUDETTE BUTTIGIEG staqsiet lill-

Jista' l-Ministru jwieġeb il-mistoqsija parlamentari 9107 u ċjoè: B'referenza għall-mistoqsija parlamentari 8892, jista' l-Ministru:

a. jgħid kemm kien hemm nisa f'pożizzjoni ta' teħid ta' deċiżjoni (skala 1 sa skala 5) f'dawn is-snin: 2009, 2010, 2012 u 2013 fid-dekasteru tiegħu; u

b. jgħid jekk il-Ministeru tiegħu għandux targets għall-Horizon 2020 u jekk iva, x'inhuma dawn it-targets u humiex se jintlaħqu?

L-ONOR.

CLAUDETTE BUTTIGIEG staqsiet lill-

Ministru għal Għawdex

TJista' l-Ministru twieġeb il-mistoqsija parlamentari 9108 u ċjoè: B'referenza għall-mistoqsija parlamentari 8893, tista' l-Ministru:

a. tgħid kemm kien hemm nisa f'pożizzjoni ta' teħid ta' deċiżjoni (skala 1 sa skala 5) f'dawn is-snin: 2009, 2010, 2012 u 2013 fid-dekasteru tagħha; u

b. tgħid jekk il-Ministeru tagħha għandux targets għall-Horizon 2020 u jekk iva, x'inhuma dawn it-targets u humiex se jintlaħqu?

L-ONOR.

CLAUDETTE BUTTIGIEG staqsiet lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jwieġeb il-mistoqsija parlamentari 9109 u ċjoè: B'referenza għall-mistoqsija parlamentari 8894, jista' l-Ministru:

L-ONOR.

SIMON BUSUTTIL staqsa lill-

Ministru għall-Finanzi

B'referenza għall-mistoqsija parlamentari 9055 dwar kopja tal-kuntratt li jirrigwarda r-rating agency li qed titħallas mill-Ministeru għall-Finanzi, jista' l-Ministru jpoġġi fuq il-Mejda tal-Kamra kopja tal-ittra li bagħat il-Ministeru lir-rating agency li permezz tagħha, talab il-permess tal-aġenzija sabiex jiġi ppubblikat il-kuntratt?

L-ONOR.

IVAN BARTOLO staqsa lill-

Ministru għall-Edukazzjoni u Xogħol

Jista' l-Ministru jgħid kemm kien in-numru ta' tfal illitterati li spiċċaw mill-Primarja fl-aħħar sena skolastika u minn liema lokalitajiet ġejjin?

L-ONOR.

IVAN BARTOLO staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jwieġeb il-mistoqsija parlamentari 9273 li oriġinarjament saret lill-Prim Ministru u li issa ġiet riferuta lilu u ċjoè: B'referenza għall-mistoqsija parlamentari 9086, liema domanda kienet dwar Senior Operative IV, jista' l-Prim Ministru jgħid meta ser jibdew jitħallsu dawk it-tmien persuni li jaqgħu taħt din il-kategorija li kienu mal-Gvern u ġew trasferiti u qegħdin jaħdmu mal-ELC u li kellhom jitħallsu b'lura mill-4 ta' Diċembru 2017?

L-ONOR.

IVAN BARTOLO staqsa lill-

Ministru għall-Intern u Sigurtà Nazzjonali

B'referenza għall-mistoqsija parlamentari 9310, jista' l-Ministru jgħid kemm-il rapport ta' serq sar fil-Mosta f'dawn l-aħħar xahrejn (Jannar u Frar 2019)?

L-ONOR.

IVAN BARTOLO staqsa lill-

Jista' l-Ministru jagħti informazzjoni dwar il-għaliex ingħalaq il-programm JESS?

L-ONOR.

MARIO GALEA staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jara għaliex anzjani li għandhom il-pensjoni, mhux qed jingħataw b'xejn il-mediċini Rivaroxaban 20 mg li kull kaxxa ta' 28 tablet tiswa €85, kif ukoll l-Ideos tablets li jiswew €10 fix-xahar?

Billi naf każ ta' anzjan li dawn iż-żewġ mediċini jeħodhom kuljum, u jgħid li għandu spiża ta' 'l fuq minn €100 fix-xahar, jista' l-Ministru jara li dawn il-pilloli jingħataw b'xejn f'każijiet bħal dawn?

L-ONOR.

FREDERICK AZZOPARDI staqsa lill-

Ministru għall-Edukazzjoni u Xogħol

Jista' l-Ministru jgħid jekk waslux ilmenti fl-Uffiċċju tiegħu, jew tas-Segretarju Permanenti jew tad-Dipartiment tal-Edukazzjoni, dwar problemi ta' natura infrastrutturali u oħrajn, li qed jingħad li hemm fl-Iskola Primarja tar-Rabat Għawdex?

Jekk fl-affermattiv, jista' jgħid x'kienu dawn il-problemi u x'passi ttieħdu, jew hu ppjanat li jittieħdu, sabiex jiġu żgurati s-sigurtà u s-saħħa tal-għalliema u l-istudenti f'din l-iskola?

Jista' jgħid meta hu ppjanat li jinbeda x-xogħol biex tinbena l-iskola ġdida fl-istess lokalità?

L-ONOR.

SIMON BUSUTTIL staqsa lill-

B'referenza għar-risposta għall-mistoqsija parlamentari 9221, jista' l-Ministru jgħid jekk l-individwu li d-dettalji dwaru qed jingħataw separatament, li ddaħħal lura fil-Korp tal-Pulizija fil-grad ta' surġent u li dan l-aħħar tella' fuq Facebook, video post mimli diskors partiġġjan, għaddiex minn eżami mediku jew fitness test qabel iddaħħal lura?

L-ONOR.

SIMON BUSUTTIL staqsa lill-

B'referenza għar-risposta għall-mistoqsija parlamentari 9221, jista' l-Ministru jgħid x'inhuma l-kriterji mediċi li persuna trid tissodisfa biex tidħol fil-Korp tal-Pulizija jew sabiex terġa tiġi reinstated fil-korp wara numru ta' snin u jekk l-individwu li ddaħħal lura fil-Korp tal-Pulizija fil-grad ta' surġent u li dan l-aħħar tella' fuq Facebook video post mimli diskors partiġġjan u li dettalji dwaru qed jingħataw separatament, issodisfax dawn il-kriterji qabel reġa' ddaħħal?

L-ONOR.

SIMON BUSUTTIL staqsa lill-

B'referenza għar-risposta għall-mistoqsija parlamentari 9219, jista' l-Ministru jgħid fiex waslu l-investigazzjonijiet dwar l-individwu li d-dettalji dwaru qed jingħataw separatament li ddaħħal lura fil-Korp tal-Pulizija fil-grad ta' surġent u li dan l-aħħar tella' fuq Facebook video post mimli diskors partiġġjan?

L-ONOR.

SIMON BUSUTTIL staqsa lill-

Jista' l-Prim Ministru jgħid jekk l-individwu li d-dettalji dwaru qed jingħataw separatament u li dan l-aħħar ġie żvelat li ġie maħtur bħala rappreżentant tal-gvern fuq il-board of trustees tal-American University of Malta għandux ħatriet oħra jew ġiex appuntat fuq bordijiet oħra li jaqgħu taħt id-dekasteru tiegħu u f'dak il-każ:

(i) liema huwa dawn il-bordijiet/entitajiet?

(ii) kemm hija r-remunerazzjoni marbuta magħhom?

(iii) kemm huwa twil il-perjodu tal-ħatra?

L-ONOR.

SIMON BUSUTTIL staqsa lill-

Jista' l-Prim Ministru jgħid x'remunerazzjoni totali qed jitħallas l-individwu li d-dettalji dwaru qed jingħataw separatament u li dan l-aħħar ġie żvelat li ġie maħtur bħala rappreżentant tal-gvern fuq il-board of trustees tal-American University of Malta?

L-ONOR.

TONI BEZZINA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid jekk Transport Malta / Infrastructure Malta qattx għamlet talba f'isem partijiet terzi biex isir esproprjazzjoni ta' żvilupp eżistenti privat, biex jingħata aċċess għal parti minn triq, minn April 2013 sakemm tiġi mwieġba din il-mistoqsija parlamentari?

Jekk fl-affermattiv, jista' jgħid liema kienu dawn it-talbiet u f'liema stadju waslu?

L-ONOR.

RYAN CALLUS staqsa lill-

Ministru għall-Edukazzjoni u Xogħol

Jista' l-Ministru jikkunsidra l-installazzjoni ta' pixxina fl-Iskola Primarja ta' Ħal Luqa, bħal mudell li hemm fis-seħħ fl-Iskola Primarja tas-Siġġiewi?

Jista' jikkunsidra jadotta l-mudell tal-pixxina li hemm fl-Iskola Primarja tas-Siġġiewi, għal skejjel oħra madwar Malta u Għawdex?

L-ONOR.

BEPPE FENECH ADAMI staqsa lill-

Ministru għall-Enerġija u Immaniġġar tal-Ilma

Jista' l-Ministru jagħti rendikont ta' dak li għandha tieħu l-Enemed mingħand l-Air Malta għall-prezz tal-fuel?

Jista' jindika x'qed isir sabiex dawn l-ammonti jiġu rkuprati?

Jista' jpoġġi fuq il-Mejda tal-Kamra l-informazzjoni mitluba u jindika meta dawn l-ammonti ġew dovuti?

L-ONOR.

BEPPE FENECH ADAMI staqsa lill-

Ministru għat-Turiżmu

Jista' l-Ministru jindika kemm għandha tagħti l-Air Malta lill-Enemed għal fuel li hija xtrat mingħandha?

L-ONOR.

EDWARD ZAMMIT LEWIS staqsa lill-

Ministru għall-Ġustizzja, Kultura u Gvern Lokali

Jista' l-Ministru jpoġġi d-dettalji jekk hemm xi skema li tgħin fir-restawr ta' knejjes ta' valur reliġjuż u kulturali?

X'inhuma l-kriterji sabiex tikkwalifika?

L-ONOR.

EDWARD ZAMMIT LEWIS staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid jekk ġiex individwat sit, fejn se ssir id-Dar tal-Anzjani ġewwa Birkirkara?

Hemm xi pjan ta' meta se jibda x-xogħol b'mod konkret?

Kemm ser jinħolqu postijiet għall-anzjani?

L-ONOR.

EDWARD ZAMMIT LEWIS staqsa lill-

Jista' l-Ministru jgħid f'liema stadju waslu l-proġetti tal-Housing fil-lokalità ta' Birkirkara?

L-ONOR.

EDWARD ZAMMIT LEWIS staqsa lill-

Jista' l-Ministru jgħid kif qed titħaddem l-iskema l-ġdida ta' sussidju ta' kera li tħabbret fl-aħħar Pjan Finanzjarju tal-Gvern?

L-ONOR.

EDWARD ZAMMIT LEWIS staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid jekk hemmx pjanijiet li l-poliklinika fiċ-Ċentru Ċiviku ta' Birkirkara tibda tiftaħ ukoll billejl jew għal aktar ħin milli qiegħda attwalment?

Jekk le, jħossx li hu opportun li din ir-rikjesta tiġi evalwata fid-dawl tad-domanda li teżisti?

L-ONOR.

EDWARD ZAMMIT LEWIS staqsa lill-

Jista' d-Deputat Prim Ministru u Ministru għas-Saħħa jgħid jekk hemmx pjanijiet min-naħa tal-Gvern li l-poliklinika fiċ-Ċentru Ċiviku ta' Birkirkara tibda żżid is-servizzi mediċi li toffri milli qiegħda attwalment?

L-ONOR.

HERMANN SCHIAVONE staqsa lill-

Ministru għall-Intern u Sigurtà Nazzjonali

Jista' l-Ministru jagħti lista xahar b'xahar minn Jannar 2018 sal-lum kemm ġew irrappurtati serqiet f'Birżebbuġa?

L-ONOR.

ROBERT ARRIGO staqsa lill-

Ministru għat-Turiżmu

Jista' l-Ministru jgħid illum x'inhi l-pożizzjoni tal-Boeing 737 Max 8, li ġew banned mir-Renju Unit?

L-ONOR.

IVAN BARTOLO staqsa lill-

Jista' l-Ministru jara l-każ tal-individwu li d-dettalji dwaru qed jingħataw separatament rigward inkonvenjent li qed jostakola l-bieb tad-dar tiegħu liema inkonvenjent tpoġġa biex iżomm gallarija minħabba ħsarat?

Jista' jara li ssir it-tiswija meħtieġa?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid kemm-il Childcare Centre jopera f'Malta u Għawdex?

Kemm minnhom huma reġistrati?

Kemm hawn Childcare Centres li għadhom qed jistennew li jiġu reġistrati?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid jekk hux minnu li n-National Standards in Childcare ilhom ma' jiġu aġġornati mill-2004?

Meta se jiġu mħabbra l-istandards aġġornati?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid kemm-il Childcare Centre li hu reġistrat bħalissa, mhux jilħaq l-istandards nazzjonali tal-2004?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid kemm saru audits matul l-2018 fuq Childcare Centres?

Jista' jgħid jekk hux minnu li għal dawn l-audits, iċ-Childcare Centres ikunu avżati madwar tliet ġimgħat qabel u qatt ma jsiru audits b'sorpriża?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid kemm hawn child carers ċertifikati għal kull tifel u tifla fiċ-Childcare Centres f'Malta u Għawdex?

Kemm hawn tfal f'dawn iċ-Childcare Centres li ma għandhomx child carer kwalifikati kif stipulat min-National Standards in Childcare?

L-ONOR.

CLYDE PULI staqsa lill-

Ministru għall-Edukazzjoni u Xogħol

Jista' l-Ministru jgħid kemm-il Child Carer kwalifikat b'Level 4 hawn reġistrat f'Malta u Għawdex?

L-ONOR.

Jista' l-Ministru jgħid kemm hu n-numru ta' membri tal-Korp tal-Pulizija li ġew re-instated fil-Korp mill-2013?

Kemm ġew seconded barra mill-Korp mill-2013?

L-ONOR.

IVAN BARTOLO staqsa lill-

Ministru għall-Edukazzjoni u Xogħol

Jista' il-Ministru jwieġeb il-mistoqsija parlamentari 9351 li oriġinarjament saret lill-Prim Ministru u li issa ġiet riferuta lilu u ċjoè: Jista' l-Ministru jgħid kemm hawn ħaddiema f'pajjiżna li għandhom il-paga minima?

L-ONOR.

BYRON CAMILLERI staqsa lill-

Ministru għall-Finanzi

Jista' l-Ministru jgħid kemm huwa l-ammont ta' ex-membri tas-servizzi (Pulizija, Forzi Armati, Protezzjoni Ċivili u Gwardjani tal-Faċilità Korrettiva ta' Kordin) li għandhom bejn il-45 u 61 sena u li huma intitolati għall-bonus/għotja finanzjarja/pensjoni mit-Teżor?

L-ONOR.

Ministru għat-Trasport, Infrastruttura u Proġetti Kapitali

Għalkemm saru ħafna lmenti lill-awtoritajiet, jista' l-Ministru jgħid meta Infrastructure Malta se terġa' tiftaħ il-water culverts fi Triq Fleur de Lys, Birkirkara, peress li għal sena oħra r-residenti qed jegħrqu kull darba li tagħmel ix-xita?

L-ONOR.

MARIO GALEA staqsa lill-

Ministru għall-Ġustizzja, Kultura u Gvern Lokali

Jista' l-Ministru ġentilment jgħid x'inhi l-pożizzjoni tal-Qorti u tal-istess Ministeru dwar jekk litigant/attur li jixhed viva voce fil-Qorti, għandux ikollu mezz li huwa u/jew l-avukat tiegħu jingħata kopja tar-recording tax-xhieda tiegħu kif ukoll traskrizzjoni ta' dik ix-xhieda biex jaċċerta li dak li nkiteb, ikun fidil max-xhieda tiegħu fil-kawża, speċjalment jekk l-attur ikollu problema li jaqra u jikteb bil-Malti u allura x-xhieda tiegħu tkun bl-Ingliż?

L-ONOR.

MARIO GALEA staqsa lill-

Ministru għall-Intern u Sigurtà Nazzjonali

Fid-dawl tar-rapport fuq il-mezzi tax-xandir li nfetħet inkjesta maġisterjali dwar priġunier li allegatament instab mejjet fiċ-ċella tiegħu fil-Faċilità Korrettiva ta' Kordin u dan kif ġie rrappurtat nhar l-Erbgħa 13 ta' Marzu 2019, jista' l-Ministru jgħid jekk il-priġunier inkwistjoni kienx Malti jew barrani u minn min qed titmexxa din l-inkjesta Maġisterjali?

L-ONOR.

MARIO GALEA staqsa lill-

Deputat Prim Ministru u Ministru għas-Saħħa

Billi irċevejt ilmenti min-nies li d-dentisti tal-Isptar Mater Dei qegħdin b'direttiva, jista' d-Deputat Prim Ministru u Ministru għas-Saħħa jikkonferma li d-dentisti qed jittrattaw biss każijiet ta' aċċidenti u nies b'emoroġija biss?

Jekk iva, x'inhi l-kwistjoni mad-dentisti u kemm ilha fis seħħ id-direttiva?

Meta hemm il-ħsieb li tiġi riżolta billi n-nies qed ikollhom imorru privat biex jinqdew?

L-ONOR.

FREDERICK AZZOPARDI staqsa lill-

B'referenza għall-mistoqsija parlamentari 9388, li kienet tirrigwardja impjegati Għawdxin li jaqgħu taħt il-Ministeru għal Għawdex, u li għandhom pagi u kundizzjonijiet ta' xogħol differenti minn impjegati Maltin li jaħdmu fl-istess dipartimenti f'Malta, u ċjoè fl-Uffiċċji f'Għawdex ta' Transport Malta (Liċenzji u Testijiet), ir-Reġistru tal-Artijiet, l-Awtorità tal-Artijiet, Identity Malta (Passaporti, ID Cards, Ċittadinanza) u r-Reġistru Pubbliku, u in vista tat-tweġiba għall-mistoqsija parlamentari 9256 fejn ġie kkonfermat li dawn l-ħaddiema huma kollha uffiċjali pubbliċi, u peress li l-ħaddiema Maltin li jaħdmu fl-istess dipartimenti f'Malta għadhom ukoll meqjusa bħala uffiċjali pubbliċi li huma mislufa ma' dawn l-entitajiet, u qed igawdu minn dawn il-kundizzjonijiet u pagi differenti matul iż-żmien li jkunu deployed ma' dawn l-entitajiet, liema kundizzjonijiet jintilfu jekk jirritornaw lura mas-servizz pubbliku, u b'referenza għat-tweġiba għall-mistoqsija 9388 fejn ingħad li l-impjegati Għawdxin mhux impjegati mislufa iżda huma uffiċjali pubbliċi taħt il-Ministeru għal Għawdex, u peress il-ħaddiema Maltin huma wkoll uffiċjali pubbliċi, u in vista tal-Artiklu 27 tal-Att dwar l-Impiegi u r-Relazzjonijiet Industrijali (Kap 452) li jgħid li "impjegati fl-istess klassi ta' impjieg għandhom id-dritt għall-istess rata ta' remunerazzjoni għal xogħol ta' valur ugwali" jista' l-Prim Ministru ġentilment jikkunsidra li l-ħaddiema Għawdxin, li qed jagħmlu xogħol identiku, għax għandhom l-istess grad, u l-istess klassi, jingħataw l-istess drittijiet skont kif jingħad fl-Artiklu tal-liġi msemmiha?

ORDNIJIET TAL-ĠURNATA

Abbozz Nru 76 – Abbozz ta' Liġi dwar il-Protezzjoni tal-Minuri (Ħarsien Alternattiv) – Tieni Qari (Kont.) – Ministru għall-Familja, Drittijiet tat-Tfal u Solidarjetà Soċjali.

Abbozz Nru 79 – Abbozz ta' Liġi li jemenda l-Att dwar Kunsilli Lokali – Tieni Qari (Kont.) – Ministru għall-Ġustizzja, Kultura u Gvern Lokali.

Abbozz Nru 77 – Abbozz ta' Liġi biex jemenda l-Att għat-Twaqqif ta' Awtorità ta' Malta dwar il-Komunikazzjoni – Tieni Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 78 – Abbozz ta' Liġi biex jemenda l-Att dwar it-Trattament Xieraq tal-Annimali – Tieni Qari – Ministru għall-Ambjent, Żvilupp Sostenibbli u Tibdil fil-Klima.

Abbozz Nru 60 - Abbozz ta' Liġi dwar it-Trademarks – Tielet Qari - Ministru għall-Ekonomija, Investiment u n-Negozji Żgħar.

Abbozz Nru 69 - Abbozz ta' Liġi li jemenda l-Att dwar il-Patrimonju Kulturali – Tielet Qari - Ministru għall-Ġustizzja, Kultura u Gvern Lokali.

Abbozz Nru 65 - Abbozz ta' Liġi li Jimplimenta Miżuri tal-Estimi – Tielet Qari - Ministru għall-Finanzi.

Abbozz Nru 71 - Abbozz ta' Liġi dwar Awtorità għall-Iżvilupp Reġjonali ta' Għawdex – Votazzjoni fuq it-Tieni Qari.

Mozzjoni mressqa mill-Oppożizzjoni sabiex jiġi emendat l-Avviż Legali Nru 438 tal-2018 dwar art agrikola proprjetà tal-Gvern – Votazzjoni fuq Emenda għall-mozzjoni.

15 ta' Marzu 2019 SKRIVAN TAL-KAMRA

KUMITATI TAL-KAMRA

KUMITAT GĦALL-KONSIDERAZZJONI TA' ABBOZZI TA' LIĠI AĠĠUNT

Il-Kumitat għall-Konsiderazzjoni ta' Abbozzi ta' Liġi Aġġunt se jiltaqa' nhar it-Tnejn, 18 ta' Marzu 2019, fl-4.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 49 – Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta (Emenda Nru 2) – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 – Abbozz ta' Liġi li jemenda l-Att dwar is-Swieq Finanzjarji – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Il-Kumitat għall-Konsiderazzjoni ta' Abbozzi ta' Liġi se jiltaqa' nhar l-Erbgħa, 20 ta' Marzu 2019, fl-3.45 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz Nru 75 - Abbozz ta' Liġi li jemenda l-Kodiċi dwar il-Liġijiet tal-Pulizija – Ministru għall-Intern u s-Sigurtà Nazzjonali.

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 70 – Abbozz ta' Liġi dwar Żoni Ħielsa f'Malta - Ministru għall-Ekonomija, Investiment u Negozji Żgħar.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

KUMITAT PERMANENTI DWAR L-AFFARIJIET SOĊJALI

Il-Kumitat Permanenti dwar l-Affarijiet Soċjali javża li l-Kumitat se jiltaqa' nhar l-Erbgħa, 20 ta' Marzu 2019 fil-4.45 pm fil-Kamra tal-Kumitati, fil-Parlament b'din l-aġenda:

Preżentazzjoni tar-Rapport Annwali 2018 maħruġ mill-Uffiċċju tal-Kummissarju għall-Għaqdiet Volontarji;

Affarijiet Oħra.

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar l-Erbgħa, 27 ta' Marzu, 2019 fis-2.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

Rapport Annwali tal-Awditur Ġenerali għas-sena 2017: Arrears of Revenue (paġni 192-213) (Kont.).

KUMITAT PERMANENTI GĦALL-ISTANDARDS FIL-ĦAJJA PUBBLIKA

Il-Kumitat Permanenti għall-Istandards fil-Ħajja Pubblika se jiltaqa' nhar l-Erbgħa, 3 ta' April 2019 fl-4.30 pm fil-Kamra tal-Kumitati fil-Parlament, il-Belt Valletta, b'din l-aġenda:

Laqgħa mal-Kummissarju għall-Istandards fil-Ħajja Pubblika, Dr George Hyzler (Kont.)

Ħidma tal-Kumitat Permanenti għall-Istandards fil-Ħajja Pubblika (Kont.)

15 ta' Marzu 2019 SKRIVAN TAL-KAMRA